open-index/open-wikipedia-markdown huggingface dataset:
Մորի Օգայ

**Մորի Օգայ** ( Մորի Օգայ, )՝ ճապոնացի գրող, քննադատ և թարգմանիչ։ Սովորել է Գերմանիայում (1884-1888-ական թվականներ), զինվորական բժիշկ մասնագիտությամբ։ Նրա անվան հետ են կապում Ճապոնիայում ռոմանտիզմի զարգացումը։ Գեղարվեստի կայսերական ակադեմիայի առաջին նախագահը (1919—1922-ական թվականներ), (այժմ Ճապոնիայի արվեստի ակադեմիա)։

## Ստեղծագործություններ
### Ռոմանտիզմ
* Պարուհի (ճապոներեն 舞姫) (1890 թ.)
* Պղպջակներ ջրի վրա (ճապոներեն うたかたの記) (1890 թ.)
* Ցրիչ(ճապոներեն 文づかひ) (1891 թ.)
* Վայրի սագ (ճապոներեն 雁 Ган) (1911-1913-ական թթ.)

### Պատմական հեքիաթներ
* Օկիցու Յագոմանի մահասկզբի նամակ  (ճապոներեն 興津弥五右衛門の遺書 ) (1912 թ.)
* Աբե գերդաստանը (ճապոներեն 阿部一族) (1913 թ.)

### Թարգմանություններ
Օգայն ակտիվ թարգմանել է եվրոպական (առանձնապես գերմաներեն) վեպեր և երգեր, առաջին անգամ ճապոնացիներին ցուցադրվեց շատ եվրոպական գրականության գլուխգործոցներ։ Իր թարգմանություններով գերմաներենից Օգայը նշանակալիորեն հարստացրեց ճապոնական լեզուն և գրականությունը։

* Հանս Քրիստիան Անդերսենի «Երգում է իմպրովիզատորը» վեպը Օգայի  թարգմանությամբ մինչև այժմ համարվում է գեղարվեստական գրականության  կատարյալ թարգմանություններից մեկը։ Նա աշխատել է դրա վրա մոտ 20 տարի։ Ճապոնիայում մինչև հիմա Անդերսենին գիտեն հենց այդ հայտնի վեպի շնորհիվ, այն ժամանակ, երբ Ռուսաստանում նա ավելի հայտնի էր հեքիաթներով։

## Ծանոթագրություններ

## Գրականություն
* Иванова Г. Д. Мори Огай / Отв. ред. В. Н. Горегляд. -М. : Наука, 1982. -248 с. -(Писатели и учёные Востока).

Կատեգորիա:Ճապոնացի գրողներ
Կատեգորիա:Ճապոնացի բանաստեղծներ
Կատեգորիա:Տոկիոյի համալսարանի շրջանավարտներ
Կատեգորիա:20-րդ դարի բանաստեղծներ
Կատեգորիա:19-րդ դարի թարգմանիչներ
Կատեգորիա:19-րդ դարի բանաստեղծներ
Կատեգորիա:Գրական կեղծանուններով հայտնի հեղինակներ
Կատեգորիա:Ճապոնացի վիպասաններ
Կատեգորիա:Ճապոնացի դրամատուրգներ
Կատեգորիա:Գրաքննադատներ
Կատեգորիա:Լեզվաբաններ
Կատեգորիա:Ճապոնացի բժիշկներ
Կատեգորիա:Բանաստեղծներ այբբենական կարգով
Հանգիստ դեպի Եգիպտոս փախուստի ճանապարհին

**«Հանգիստ դեպի Եգիպտոս փախուստի ճանապարհին»** (), իտալացի նկարիչ, բարոկկոյի վարպետ Պիեռ Ֆրանչեսկո Մոլայի (1612-1666) ստեղծած կտավը, որը գտնվում է Նյու Յորքի Մետրոպոլիտեն թանգարանում։ «Հանգիստ դեպի Եգիպտոս փախուստի ճանապարհին» կտավը հայտնի թեմա է արվեստում, ինչպես «Փախուստ դեպի Եգիպտոս» կտավները։

Կտավն ունի 22,9 սմ բարձրություն, 27.9 սմ լայնություն, նյութը՝ յուղաներկ, պղինձ։

## Նկարագրություն
Տեսարանը հիմնված է ոչ թե աստվածաշնչյան որևէ միջադեպի, այլ հեքիաթների կամ լեգենդների, որոնք ձևավորվել են վաղ միջնադարում Սուրբ ընտանիքի Եգիպտոսում ապաստան գտնելու համար փախուստի աստվածաշնչյան պատմության վրա՝ տեղեկացված լինելով, որ Հերովդես I Մեծը ուզում է սպանել մանուկ Քրիստոսին։ 
մինի|ձախից|Պիեռ Մոլայի այս թեմայով ստեղծված կտավի այլ տարբերակ, որը գտնվում է Դալվիչի պատկերասրահում

Ըստ ավանդության՝ Հովսեփն ու Մարիամը փախուստի ճանապարհին ծառերի պուրակում կանգ են առնում հանգստանալու։ Սուրբ մանուկը հրամայում է ծառերին ներքև խոնարհվել, որ Հովսեփը կարողանա պտուղները հավաքել, ապա հրամայում է առվակին դուրս հորդել, որ ծնողները հագեցնեն իրենց ծարավը։ Դարերի ընթացքում հիմնական պատմությանը շատ մանրամասներ են ավելացվել։

Պիեռ Մոլան պատկերել է Մարիամին մանուկ Հիսուսին բարձրացնելիս, իսկ Հովսեփին՝ թիկնած։ Նրանք շրջապատված են փարթամ ծառերով։ Հետին պլանում հրեշտակը ավանակին բերել է ջուր խմելու այն աղբյուրից, որը Հիսուսն է առաջացրել։ Էշը քրիստոնեական պատկերագրության մեջ հաճախակի Մեսիայի խորհրդանիշն է։

17-րդ դարի կեսերի գեղանկարի ստեղծման ճշգրիտ ամսաթիվը հայտնի չէ, սակայն ըստ արվեստի պատմաբան Ռիչարդ Կոկի՝ այս կտավը հեղինակի նույն թեմայով ստեղծած ամենավաղ նկարն է։

1993 թվականին Ռայթսման հիմնադրամը մի շարք աշխատանքներ է նվիրել Մետրոպոլիտեն թանգարանին, այդ թվում և այս կտավը, որը 2011 թվականից  ներկայացվում է հանրությանը։

## Տես նաև
* Փախուստ դեպի Եգիպտոս (Էլսհայմերի նկար)
* Փախուստ դեպի Եգիպտոս (Պուսենի կտավ)

## Ծանոթագրություններ

Կատեգորիա:1640-ական թվականների նկարներ
Կատեգորիա:Հրեշտակներն արվեստում
Կատեգորիա:Մետրոպոլիտեն թանգարանի նկարներ
Կատեգորիա:Պիեռ Մոլայի նկարներ
Բապտիստներ

**Բապտիստներ** ( – մկրտում եմ), բողոքականության տարատեսակներից մեկի կողմնակիցները։ Բապտիստների շարժումն սկսվել է Հոլանդիայում (1609), անգլիացի վտարանդիների շրջանում, այնուհետև տարածվել Անգլիայում, ԱՄՆ-ում, Ռուսաստանում և այլուր։

Մերժում են եկեղեցական հիերարխիան, սրբապատկերները, մասունքները, եկեղեցական խորհուրդները, շատ ծեսեր ու տոներ։ Սակայն նրանք էլ ունեն իրենց ծեսերը (օրինակ, չափահասների մկրտումը)։ Բապտիստների համաշխարհային խորհուրդը գտնվում է Վաշինգտոնում, Եվրոպական ֆեդերացիան (1950 թվական)՝ Փարիզում։ 1966 թվականին աշխարհում եղել են մոտ 27 մլն բասպտիստ, որոնցից 24 մլնը՝ ԱՄՆ-ում։ Որպես բուրժուական գաղափարախոսության կրոնական տարատեսակ բապտիզմը սկզբունքորեն թշնամի է սոցիալիստական աշխարհայացքին, մարդու առողջ բանականությանը։ Բապտիստները նիհիլիստական վերաբերմունք ունեն հասարակական շահերի, գիտության ու մշակույթի նկատմամբ։

Կատեգորիա:Բողոքականություն
Գյուստավ Ռու

**Գյուստավ Ռու** (, ), շվեյցարացի բանաստեղծ, արձակագիր, թարգմանիչ, լուսանկարիչ։

Գյուստավ Ռուն ծնվել է 1897 թվականին Սեն-Լեժյեում։ Սովորել է Լոզանում։ Նա թարգմանել է Ֆրիդրիխ Հյոլդեռլինի, Նովալիսի, և Ռայներ Մարիա Ռիլկեի բանաստեղծությունների ֆրանսերենի հիանալի տարբերակները, համագործակցել է «Վոդական տետրակներ» խմբագրության և «Ռոմանական ամսագրի» հետ։

Ռուն իր կյանքի մեծ մասն ապրել է Օժորայի իր տանը՝ մենության մեջ։ Կարելի է ասել, որ բանաստեղծությունները, որ նա հրատարակում էր բազմաթիվ ժողովածուներում, նրա միակ կիրքն էին, որը նա կարող էր կիսել ընկերների՝ Ռամյուի, Էռնեստ Անսերմետի, Ռընե Օբերժոնուայի և իր կրտսեր եղբոր՝ Մորիս Շապայի հետ։

1927 թվականին գրված «Հրաժեշտից» մինչև 1967 թվականին գրված «Ռեքվիեմը», Գյուստավ Ռուի քնարական աշխատությունն ամբողջանում է։ Այնուհետև նա հրատարակում է 6 ժողովածու և մեծ թվով արձակ պոեմներ։ «Ռեքվիեմից» հետո լույս է տեսնում «Կորած գյուղը», որ նրա հուշերն են հին գյուղական կյանքի մասին։

Գյուստավ Ռուն մահացել է Կարուժում 1976 թվականին։ Նրա ընկերների կողմից ստեղծվել է մի միություն, որը հրատարակել է Գյուստավ Ռուի «Տետրերը»՝ կազմված հեղինակի անտիպ գործերից։

## Գյուստավ Ռուն հայերեն
* Գիշեր։ Մեծության կարիքը (XX դարի Շվեյցարիայի ռոմանական արձակ), Ե., «Գարուն», 2002, էջ 148-153։ Թարգմ.՝ Իրինա Հովսեփյան։

## Աղբյուրներ

Կատեգորիա:Շվեյցարացի բանաստեղծներ
Կատեգորիա:Շվեյցարացի արձակագիրներ
Կատեգորիա:Շվեյցարացի թարգմանիչներ
Կատեգորիա:Շվեյցարացի լուսանկարիչներ
Կատեգորիա:Ֆրանսալեզու գրողներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Armstrad PPC

thumb|Amstrad PPC512
thumb|Amstrad PPC640
**Armstrad PPC**, դյուրակիր համակարգիչների շարք, որոնք արտադրել է բրիտանական Արմստրադ էլեկտրոնիկայի ընկերությունը։

## Նախապատմություն

PPC512 և PPC640 մոդելները շուկայում են հայտնվել 1988 թ.֊ին և Արմստրադի արտադրած առաջին դյուրակիր համակարգիչներն էին, որոնք համատեղելի էին IBM համակարգիչների հետ։ Դրանք ունեին ստեղնաշար, միագույն lcd էկրան, մեկ կամ երկու ճկուն սկավառակի ընթերցիչ և սնուցվում էին 1,5 վոլտանոց մարկոցներով կամ հոսանքի լարով։


Պատկեր:Amstrad PPC 640 in werking.jpg|PPC640 մոդելի էկրանը


## Ծանոթագրություններ

Կատեգորիա:Դյուրակիր համակարգիչներ
Կատեգորիա:Համակարգիչ
Մլադեն Բարտուլովիչ

**Մլադեն Բարտուլովիչ** (, ), խորվաթ ֆուտբոլիստ, լեհական «Մեդզ» ակումբի կիսապաշտպան։

## Կարիերա
### Ակումբային կարիերա
Կարիերան սկսել է «Հայդուկ (Սպլիտ)» ակումբում, որի հետ 2004/05 մրցաշրջանում հաղթել է Խորվաթիայի առաջնությունում։ 2006 թվականի ամռանը տեղափոխվել է Դնեպրոպետրովսկի «Դնեպր» ակումբ։ Ուկրաինայի առաջնությունում իր դեբյուտը նշել է 2006 թվականի հուլիսի 26-ին «Դնեպր» - «Մետալուրգ (Դոնեցկ)» խաղի ժամանակ, որն ավարտվել է 2:0 հաշվով հոգուտ «Դնեպրի»։ 2008 թվականից մինչև 2010 թվականը նա վարձավճարով խաղացել է «Կրիվբաս» ակումբի կազմում։ 2010/11 մրցաշրջան սկսել է որպես կիևյան «Արսենալ» ակումբի ֆուտբոլիստ։ Առաջին իսկ խաղում նա դարձել է գոլի հեղինակ՝ գրավելով Զապորոժիեի «Մետալուրգ» ակումբի դարպասը։

2011 թվականից մինչև 2013 թվականը կրկին վարձավճարով հանդես է եկել «Կրիվբասում»։ Հունիսի 12-ին պաշտոնապես հայտնի դարձավ, որ 2013/14 մրցաշրջանի առաջին կեսը Մլադենը վարձավճարով անցկացնելու է Լվովի «Կարպատի» ակումբում։ 2013 թվականի հուլիս 12-ին Լվովի «Կարպատի» ակումբը հաստատել է խաղացողի հետ վարձակալության պայմանագրի ստորագրումը, բայց ոչ թե վեց ամիս, այլ մեկ տարի ժամանակով։ 2014 թվականի հուլիսին նա մասնակցել է հավաքների «Կարպատիի» կազմում, ցանկացել է պայմանագիր ստորագրել Լվովի ակումբի հետ, սակայն ի վերջո հետ է կանչվել «Դնեպր»։

2015 թվականի հունիսին ազատ գործակալի կարգավիճակով տեղափոխվել է Պոլտավայի «Վորսկլա» ակումբ, որը ֆուտբոլիստի հետ ստորագրել է մեկ տարվա պայմանագիր։ 2017 թվականի հունվարին Մլադենը լքել է «Վորսկլան» և տեղափոխվել լեհական «Մեդզ»։

### Միջազգային կարիերա
Մլադեն Բարտուլովիչը եղել է Խորվաթիայի երիտասարդական հավաքականի (մինչև 21 տարեկաններ) անդամ։ 2006 թվականի Եվրոպայի առաջնության (մինչև 21) որակավորման փուլում Մլադենն անցկացրել է 5 խաղ և դարձել գոլի հեղինակ։ Խորվաթիայի ազգային հավաքականում նա 2006 թվականի ապրիլի 1-ին մասնակցել է Հոնկոնգ - Խորվաթիա խաղին (0։ 4)։ 2012 թվականի հոկտեմբերին նա կրկին հրավիրվել է հավաքական։

## Ձեռքբերումներ
* Խորվաթիայի Չեմպիոն - 2004/05
* Խորվաթիայի գավաթի խաղարկության եզրափակչի մասնակից - 2004/05

## Ծանոթագրություններ

## Արտաքին հղումներ
* վիճակագրությունի Ուկրաինայի Ֆուտբոլի Ֆեդերացիայի պաշտոնական կայքէջում
* 
* 
* 

Կատեգորիա:Արսենալ Կիևի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Վոլինի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դմիտրի Դուդար

**Դմիտրի Նիկոլաևիչ Դուդար** (, ), բելառուս ֆուտբոլիստ, Բրեստի «Դինամո» ակումբի դարպասապահ։

## Ակումբային կարիերա

Գրոդնոյի «Բելկարդի» մանկապատանեկան մարզադպրոցի սան է։ 2008 թվականին սկսել է խաղալ Մինսկի «Դինամո» ակումբի երկրորդ կազմում։ 2010 թվականին վնասվածք է ստացել, որի պատճառով չի խաղացել վեց ամսվա։ Ապաքինվելուց հետո՝ 2011 թվականի կեսերից, խաղացել է Գրոդնոյի «Բելկարդում»։ 2012 թվականի մրցաշրջանում դարձել է թիմի հիմնական դարպասապահ Երկրորդ լիգայում։ 2013 թվականի մրցաշրջանում   եղել է Սվետլոգորսկի «Խիմիկ» ակումբի խաղացող Առաջին լիգայում։

2014 թվականի մարտին նա տեղափոխվել է Բրեստի «Դինամո» ակումբ, որտեղ նա դարձել է երկրորդ դարպասապահ Կոնստանտին Ռուդենոկից հետո։

### Վիճակագրություն

### Միջազգային
Բելառուսի երիտասարդական հավաքականի կազմում մասնակցել է երկու խաղի Պորտուգալիայում անցկացրած մրցաշարում։

## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Դինամո Մինսկի ֆուտբոլիստներ
Սերգեյ Դրոզդ

**Սերգեյ Վիկտորովիչ Դրոզդ** (, ), բելառուս ֆուտբոլիստ, Սվետլոգորսկի «Խիմիկ» ակումբի պաշտպան։

## Ակումբային կարիերա
Սերգեյ Դրոզդը 18 տարեկանում կատարել է իր նորամուտը Բելառուսի պրեմիեր լիգայում հայրենի քաղաքի ակումբի կազմում։ 2004 մրցաշրջանից հետո, երբ «Մոլոդեչնոն» անցել է Երկրորդ լիգա, Սերգեյ Դրոզդը տեղափոխվել է Սվետլոգորսկի «Խիմիկ» ակումբ, որտեղ նա խաղացել է չորս տարի (ոչ մեծ ընդմիջումով)։ 2009 թվականին վերադարձել է «Մոլոդեչնո» ակումբ։

2011 թվականի մրցաշրջանում տեղափոխվել է «Սլուցկ», որը տեղափոխվել է Առաջին  լիգա։ Սկզբում խաղացել է Սլուցկի հիմնական կազմում, սակայն հետագայում սկսել է ավելի հազվադեպ դուրս գալ խաղադաշտ։ Սակայն նա մնաց «Սլուցկում» նաև 2014 թվականին ակումբի՝ Բարձրագույն լիգա անցնելուց հետո։ 2014 մրցաշրջանի առաջին կեսն Սերգեյ Դրոզդն անցկացրել է պահեստայինների նստարանին, սակայն ավելի ուշ ընդգրկվել է հիմնական կազմում վնասվածք ստացած ֆուտբոլիստների փոխարեն։ 2014 թվականի դեկտեմբերին խզել է պայմանագիրը «Սլուցկ» ակումբի հետ։

2015 թվականի մարտին Սերգեյ Դրոզդը տեղափոխվել է Սվետլոգորսկի «Խիմիկ» ակումբ։

### Վիճակագրություն

## Ձեռքբերումներ

* Բելառուսի առաջին լիգայի չեմպիոն - 2013

## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Դոմագոյ Անտոլիչ

**Դոմագոյ Անտոլիչ** ( ), խորվաթ ֆուտբոլիստ, խորվաթական «Դինամո» (Զագրեբ) ակումբի կիսապաշտպան

## Կարիերա
Անտոլիչն իր պրոֆեսիոնալ կարիերան սկսել է 2007 թվականին՝ Զագրեբի «Դինամոյի» կազմում։ Խորվաթիայի ֆուտբոլի առաջնությունում նրա դեբյուտը տեղի ունեցավ 2008 թվականի մարտի 8-ին Սպլիտի «Հայդուկ» ակումբի դեմ խաղում։ 2008 թվականից մինչև 2009 թվականն ընկած ժամանակահատվածը նա վարձակալական հիմունքներով անցկացրել է «Լոկոմոտիվա» ակումբում։ 2010 թվականին վերադարձել է «Լոկոմոտիվա», բայց այս անգամ տրանսֆերով։ Ակումբի կազմում անցկացրած 3 մրցաշրջանի ընթացքում Անտոլիչը մասնակցել է 60 խաղի և դարձել 12 գոլի հեղինակ։ 2013 թվականին Դոմագոյ Անտոլիչը վերադարձել է մայրաքաղաքային «Դինամո», որը 2013/14 մրցաշրջանում դարձավ Խորվաթիայի ֆուտբոլի առաջնության չեմպիոն։

## Ձեռքբերումներ
; **[[Դինամո Զագրեբ]]**
*  Խորվաթիայի ֆուտբոլի առաջնության չեմպիոն - 2013/14, 2014/15, 2015/16
*  Խորվաթիայի գավաթի դափնեկիր - 2014/15, 2015/16

## Ծանոթագրություններ

## Արտաքին հղումներ
* ֆուտբոլիստի էջը Խորվաթիայի ֆուտբոլի միության կայքում
* Ֆուտբոլիստի էջ hnl-statistika.com կայքում

Կատեգորիա:Դինամո Զագրեբի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Սերգեյ Դուբոենկո

**Սերգեյ Դուբոենկո** (, ), բելառուս ֆուտբոլիստ, կիսապաշտպան։

## Ակումբային կարիերա

Սերգեյ Դուբոենկոն իր կարիերան սկսել է Մինսկի «Զվեզդա-ԲԳՈՒ» ակումբում, ապա խաղացել է տարբեր ակումբներում հիմնականում Առաջին լիգայում։

2011 թվականին խաղացել է Մոզիրի «Սլավիա» ակումբում, որին օգնել է անցնել Բարձրագույն լիգա։ 2013 մրցաշրջանում հազվադեպ է հայտնվել մեկնարկային կազմում։ Մրցաշրջանի ավարտին (որի արդյունքում «Սլավիան» կորցրել է իր տեղը Բարձրագույն լիգայում) հեռացել է Մոզիրի ակումբից և ավարտել կարիերան։

### Վիճակագրություն

## Ձեռքբերումներ

* Բելառուսի առաջին լիգայի չեմպիոն - 2011
## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դմիտրի Անտիլևսկի

**Դմիտրի Սերգեևիչ Անտիլևսկի** (, ), բելառուս ֆուտբոլիստ, հարձակվող։

## Կենսագրություն
Մինսկի ՄՏԶ-ՌԻՊՕ ակումբի մանկական դպրոցի սան է, ավելի ուշ ընդգրկվել է Բորիսովի ԲԱՏԷ ակումբի կազմում։ 2014 թվականին սկսել է հանդես գալ երկրորդ կազմում. այդ և հաջորդ տարի Բորիսովի ակումբի կազմում մասնակցել է ՈՒԵՖԱ-ի պատանեկան լիգային։ 2015 թվականին սկսել է ընդգրկվել թիմի հիմնական կազմում։ 2015 թվականի նոյեմբերի 29-ին նշել է իր նորամուտը ԲԱՏԷ-ի հիմնական կազմում՝ փոխարինման դուրս գալով մասնակցելով Բելառուսի գավաթի խաղարկության՝ Միշկևիչիի «Գրանիտ» ակումբի դեմ խաղի (3:1) երկրորդ խաղակեսի մեջտեղում։

2016 թվականի մրցաշրջանի սկիզբը բաց է թողել վնասվածքի պատճառով, իսկ ավելի ուշ սկսել է հանդես գալ երկրորդ կազմում՝ երբեմե խաղալով հիմնական կազմում։ 2016 թվականի հուլիսից մինչև սեպտեմբեր չի խաղացել հերթական վնասվածքի պատճառով։ Ապաքինվելուց հետո՝ 2016 թվականի հոկտեմբերի 14-ին, նշել է իր նորամուտը բարձրագույն լիգայում՝ փոխարինման դուրս գալով «Գրանիտ» ակումբի դեմ խաղի վերջում։ Ավելի ուշ նա անցկացրել է ևս մի քանի խաղ թիմի հիմնական կազմում՝ դուրս գալով փոխարինման։

### Վիճակագրություն

### Կարիերան հավաքականում
2013-2015 թվականներին խաղացել է Բելառուսի պատանեկան (մինչև 17 և մինչև 19 տարեկաններ) հավաքականներում։

## Ձեռքբերումներ

* Բելառուսի չեմպիոն - 2016

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արթուր Բոմբել

**Արթուր Գենրիխովիչ Բոմբել** (, ), բելառուս ֆուտբոլիստ, Գրոդնոյի «Նեման» ակումբի հարձակվող։

## Կարիերա

### Ակումբային

2011 թվականին նա իր նորամուտը նշել է Գրոդնոյի «Նեման» ակումբում։ 2013 թվականի մրցաշրջանում սկսեց ավելի հաճախ հայտնվել դաշտում, սակայն հիմնականում դուրս էր գալիս փոխարինման։

2014 թվականի ապրիլին նա վարձավճարով տեղափոխվել է «Լիդա»։ 2014 թվականի հուլիսին Գրոդնոյի ակումբը ժամկետից շուտ ետ է կանչել Արթուրին։ «Նեման» ակումբում շարունակել է խաղալ երկրորդ կազմում՝ երբեմն դաշտ դուրս գալով հիմնական թիմի կազմում։

### Վիճակագրություն

### Միջազգային
Արթուր Բոմբելը խաղացել է Բելառուսի պատանեկան (մինչև 19 տարեկանների) և երիտասարդական (մինչև 21 տարեկանների) հավաքականներում։

## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Վլադիսլավ Ժուկ

**Վլադիսլավ Սերգեևիչ Ժուկ** (, ), բելառուս ֆուտբոլիստ, ԲԱՏԷ ֆուտբոլային ակումբի կիսապաշտպան։

## Ակումբային կարիերա
Ստոլբցի քաղաքի մանկապատանեկան մարզադպրոցի սան է, 2012 թվականից խաղացել է «Զվեզդա-ԲԳՈՒ» ակումբում՝  ժամանակի ընթացքում էր տեղը գրավելով թիմր հիմնական կազմում։ 2014 թվականի  Սեմրցաշրջանից հոտո դիտումների է մասնակցել «Գոմելում» և «Տորպեդո-ԲԵԼԱԶ» ակումբում, Սակայն մնացել է «Մինսկում»։

2016 թվականի փետըրվարին դիտումների է մասնակցել սլուցկում, Սակայն չի ընտրվել և շուտով տեղափոխվել է «Սլովիա-Մոիր»։ 2016 թվականի ապրիլի 2-ին  Նա իր դեբյուտը նշել է  Պրեմիեր լիգայում, խաղացել է որպես ձախ կիսապաշտպան է խաղին ընդդեմ «Սլուտսկ» ակումբին (1:1)։
2017թվականի հունվար 18,  պայմանագիր է ստորագրել Բորիսով «ԲԱՏԷ» ակումբի հետ։

### Վիճակագրություն

## Միջազգային կարիերա
2014-2015 թվականներին հանդես էր եկել Բելառուսի երիտասարդական  հավաքականում, երկու անգամ մասնակցել է Ապհ Գավաթի խաղարկությանը Սանկտ Պետերբուրգում։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:ԲԱՏԷ-ի ֆուտբոլիստներ
Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հիդետոշի Նակատա

**Հիդետոշի Նակատա** (ճապ.՝ 中田 英寿, ), ճապոնացի ֆուտբոլիստ, կիսապաշտպան։

Նակատան հանդես է եկել՝ «Պերուջա», «Ռոմա», «Պարմա», «Բոլոնիա», «Ֆիորենտինա» և «Բոլթոն» ֆուտբոլային ակումբներում։

Նակատան հանդես է եկել նաև Ճապոնիայի հավաքականի կազմում։ Հավաքականի կազմում նա դարձել է Ասիայի գավաթակիր (2000), ինչպես նաև մասնակցել է 1998, 2002 և 2006 թվականների աշխարհի առաջնություններին։ Ճապոնիայի հավաքականի կազմում մասնակցել է նաև 2005 թվականի Կոնֆեդերացիաների գավաթի խաղարկությանը։

2004 թվականին մտել է «Տարվա լավագույն 125 ֆուտբոլիստների» ցանկի մեջ։
 
Հիդետոշի Նակատան ավարտել է 2006 թվականին և սկսել է զբաղվել բիզնեսով։

## Վիճակագրություն

## Ձեռքբերումներ
* Սերիա Ա-ի չեմպիոն - 2001
* Իտալիայի գավաթակիր - 2002
* Ասիայի գավաթակիր - 2000

## Ծանոթագրություններ

## Արտաքին հղումներ
* Hidetoshi Nakata at the Japan National Football Team
* Career profile and stats at FootballDatabase.com
* Player profile  at official 2006 FIFA World Cup site
* Hidetoshi Nakata Revealed, on CNN.com 

Կատեգորիա:Անգլիայի լեգեոներ ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՖԻՖԱ 100
Կատեգորիա:Ֆիորենտինայի ֆուտբոլիստներ
Կատեգորիա:Ճապոնացի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Ճապոնիայի ֆուտբոլի հավաքականի ֆուտբոլիստներ
Դմիտրի Զինովիչ

**Դմիտրի Ալեկսանդրովիչ Զինովրչ** (, ), բելառուսցի ֆուտբոլիստ, Դինամո-Բրեստ ակումբի պաշտպան

## Կարիերա

### Ակումբային
2012 թվականին Ի օգուտ կրկնակի «Մինսկ» ֆուտբոլային ակումբին ։ 2014 թվականի Մրցաշրջանում նա դարձավ ներգրավված է առաջին թիմում:Բարցրագույն լիգայում իր նորամուտը կատարել է 2014 թվականի հուլիսի 6-ին, քանի որ փոխարինման է դուրս եկել «Նաֆտան» ակումբի դեմ խաղի վերջում (4։ 0)։  նույն տարվա Դեկտեմբերին, երկարաձվել է պայմանագիրն «Մինսկում»։

### Վիճակագրություն

### Հավաքականում
Նա խաղացել է Բելառուսի երիտասարդական հավաքականի (մինչև19):2014թվականի Նոյեմբեր 17-ին Նա իր դեբյուտը նշել է երիտասարդական հավաքականի ընկերական խաղի ժամանակ դեմ Լիտվայի:2015 թվականի հունվարին Նա մասնակցել է ԱՊՀ գավաթի Սանկտ Պետերբուրգում, խաղում 5 խաղերի։

## Ծանոթագրություններ

## Արտաքին հղումներ
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սուրհանդակ (այլ կիրառումներ)

**Սուրհանդակ** կարող է վերաբերել՝

* Սուրհանդակ, ազգային-քաղաքական, տնտեսական, գրական օրաթերթ Կ. Պոլսում (1899-1908),
* Սուրհանդակ, գրական, քաղաքական-հասարակական օրաթերթ Թիֆլիսում (1909-1912)։
Սեմա Քայգուսուզ

**Սեմա Քայգուսուզ** (, ), թուրք գրող, բանաստեղծուհի և սցենարիստ։

## Կենսագրություն
Սեմա Քայգուսուզը ծնվել է 1972 թվականի օգոստոսի 19-ին Թուրքիայի Սամսուն քաղաքում զինվորականի ընտանիքում։ Մանուկ տարիքում ընտանիքի հետ հաճախ է բնակավայր փոխել, որի շնորհիվ ծանոթացել է Թուրքիայի տարբեր քաղաքների մշակույթներին։ 1990- 1994 թվականներին սովորել է Գազի համալսարանի գովազդի և հասարակայնության հետ կապերի ֆակուլտետում։ Ուսանողական տարիներին աշխատել է ռադիոյում, խաղացել թատրոնում և հետաքրքրվել պարարվեստով։ Այնուհետև տեղափոխվել է Ստամբուլ, որտեղ էլ բնակվում է մինչ օրս։ Ստամբուլում դասավանդում է գրական արվեստ։

Նրա առաջին *Ortadan Yarısından* () վիպակը տպագրվել է 1997 թվականին։ Վեպին հաջորդել են պատմվածքների մի քանի ժողովածուներ՝ *Sandik Lekesi* (2000), Doyma Noktasi ("2002) և Esir Sözler Kuyusu (2004): 2006 թվականին լույս է տեսել նրա առաջին *Yere Düşen Dualar* վեպը։ Ռեժիսոր Յեշիմ Ուստաօղլուի համար գրել է «Պանդորայի արկղ» () ընտանեկան դրամայի սցենարը։ Այս ֆիլմը 2008 թվականին Սան Սեբաստիանի կինոփառատոնում ստացել է «Ոսկե լվացարանակոնք» մրցանակը։

2007 թվականին Քայգուսուզը բացել է Թուրքիայի էթնիկ և կրոնական տարբերությունների ուսուցման կուրսեր։ 2008 թվականին ստացել է Գյոթեի անվան ինստիտուտի թոշակ և մեկ ամսով դարձել է Բեռլինի «քաղաքային գրող»։ 2010 թվականին նա դարձել է գերմանական գրափառատոններից մեկի հյուրը։ Նրա գրքերը թարգմանվել են գերմաներեն, ֆրանսերեն, շվեդերեն և նորվեգերեն։

## Գրականություն
* Uwe Stolzmann: ''Erzählungen von Sema Kaygusuz. Schlaflos in Istanbul'', in: *NZZ*, 24. April 2014, S. 23

## Ծանոթագրություններ

Կատեգորիա:Թուրք գրողներ
Կատեգորիա:Թուրք կին գրողներ
Կատեգորիա:Թուրք վիպասաններ
Կատեգորիա:Ստամբուլում ծնված գրողներ
Ալեքսանդր Բիլինա

**Ալեքսանդր Իվանովիչ Բիլինա** (), բելառուս ֆուտբոլիստ, «Սլուցկ» ակումբի պաշտպան։

## Ակումբային կարիերա
Նա իր կարիերան սկսել է Մինսկի ակումբներում, այնուհետև խաղացել է «Շախտյոր» և «Գրանիտ» ակումբներում։

2010 թվականից նա խաղացել է Բոբրույսկի «Բելշինա» ակումբում։ 2011 թվականին տեղ է գրավել Բոբրույսկի ակումբի հիմնական կազմում։

2013 թվականի հունվարին տեղափոխվել է «Դնեպր» ակումբ, որտեղ նա դարձել է հիմնական կազմի խաղացող։ Նա խաղացել է  (ձախ կամ աջ) պաշտպանի դիրքում։ 2013 թվականի հուլիսն վնասվածքի պատճառով չի խաղացել, իսկ ավելի ուշ վերադարձել է հիմնական կազմ։

2014 թվականին հանդես է եկել «Սլուցկ» ակումբի  ակումբի կազմում (ընդմիջումներով)։

## Ձեռքբերումներ
* Բելառուսի գավաթակիր-2004/05
* Բելառուսի առաջնության բրոնզե մեդալակիր-2005, 2007

## Ծանոթագրություններ

## Արտաքին հղումներ
* ֆուտբոլիստի էջը «Սլուցկ» ակումբի կայքում
* 
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Էգենբերգ դղյակ

**Էգենբերգ դղյակ** (), ազնվականական խոշորագույն նստավայր Շտիրիայում։ Գտնվում է Գրացի ծայրամասում։ 2010 թ. ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։

Դղյակը կառուցվել է 1625 թ. իշխան Էգենբերգի պատվերով, ով եղել է կայսր Ֆերդինանդ II-ի խորհրդականը, իր տեսակով ավստրիական Ռիշելիեն։ Նրա սիրելի ճարտարապետ Ջովանի Պեդրո դե Պոմիսը, իմանալով իշխանի` աստղագուշակությամբ տարված լինելու մասին, նախագծել է կառույցը վերածննդի ներդաշնակ ոճով։ Պալատական համալիրի մեջ մտել են ուշգոթական կապելլան, որ ժառանգություն էր հասել իշխանի նախնիներից։

Դե Պոմիսի կառույցում ամեն ինչ կոչված էր հիշեցնելու ժամանակի ու աստղերի շարժման մասին։ Անկյունային չորս աշտարակները խորհրդանշում են տարվա եղանակները, 52 սենյակները` տարվա շաբաթների քանակը, հարակից 24 շինությունները` օրվա 24 ժամերը։ Որոշ հաշվարկներով դղյակն ունեցել է 365 պատուհան, ինչը խորհրդանշել է տարվա օրերի քանակը։ Աստղագիտական սրբագրության թեման շարունակվում է կենտրոնական սրահի ֆրեսկոներում, ծաղկաջերմոցում և այգու ավելի հին հատվածում։

Դղյակի կառուցումն ավարտին է հասցվել պատվիրատուի մահից հետո` 1635 թվականին։ Ներքին հարդարման հիմնական աշխատանքները կատարվել են 1641-1646 թվականներին։ 1666 թվականին պատվիրատուի թոռը նկարիչ Վայսենկիրխերին պատվիրել է գեղանկարչական 600 աշխատանք դղյակի համար, որոնք մինչ օրս զարդարում են դղյակի պատերը։ Էգենբերգների վերջին շառավղի մահից հետո դղյակը ժառանգություն են ստացել նրանց ազգակից Գերբերշտեյնները, ովքեր դղյակին տիրել են մինչև 1939 թվականը։ 18-րդ դարում դղյակը վերանորոգվել է ռոկոկո ոճով, իսկ հին կանոնավոր այգին փոխարինվել է անգլիական բնապատկերային այգիով։

1939 թվականին դղյակը Գերբերշտեյններից անցել է Շտիրիայի կառավարությանը։ Ներկայումս այն մտնում է Գրացի գեղարվեստական թանգարանի կազմի մեջ։ Շինությունների մի մասն օգտագործվում է հնագիտական հավաքածուի պահպանման համար։

## Արտաքին հղումներ
* Պաշտոնական կայք

Կատեգորիա:Ավստրիայի դղյակներ
Կատեգորիա:Համաշխարհային ժառանգություն Ավստրիայում
Կատեգորիա:Դրամագիտության թանգարաններ
Սոկոլսկի վանք

**Սոկոլսկի վանք** (), գործող ուղղափառ քրիստոնեական վանք Բուլղարիայում։

Գտնվում է Գաբրովո քաղաքից 15 կմ հեռավորության վրա՝ Սոկոլովոյի քարանձավի հարևանությամբ։ Ի սկզբանե հիմնադրվել է, որպես տղամարդկանց համար նախատեսված վանք, սակայն 1959 թվականից ի վեր կանանց մուտքը ևս հասանելի է դարձել։

## Պատմություն
Վանքը հիմնադրվել է 1832 թվականին՝ Իոսիֆ Սոկոլսու կողմից։ Ի սկզբանե եկեղեցին կառուցվել է փայտից։ Շինարարական աշխատանքներն ավարտվել են 1833 թվականի հունվարին, իսկ եկեղեցու օծման արարողությունը տեղի է ունեցել 1834 թվականի օգոստոսի 15-ին՝ եպիսկոպոս Իլարիոն Կրիտսկու կողմից։

Ժամանակակից կաթոլիկոնը կառուցվել է 1834 թվականին։ Վերանորոգումից հետո՝ 1862 թվականին ավարտվել է նաև եկեղեցու ներքին ձևավորումը։

1968 թվականին վանքի հարևանությամբ կառուցվել է մատուռ, որի պատերը զարդարվել են տարբեր պատկերներով։

1836 թվականին վանքում բացվել է աստվածաբանական դպրոց։ Սոկոլսկի վանականները ևս մասնակցել են Բուլղարիայի ազգային-ազատագրական շարժմանը։

1876 թվականի մայիսի 1-ին այն դարձել է Գաբրովոյի ապստամբության մեկնարկակետը։ Ռուս-թուրքական պատերազմի ժամանակ վանքում բացվել է հիվանդանոց։

## Տես նաև
* Ալեքսանդր Նևսկու տաճար (Սոֆիա)

## Ծանոթագրություններ

Կատեգորիա:Բուլղարիայի վանքեր
Պակ Հան Բյոլ

**Պակ Հան Բյոլ** (, ), դերասանուհի և մոդել Հարավային Կորեայից։

## Կենսագրություն
Լինելով Անյան արվեստի դպրոցի ուսանողուհի, Պակը ինտերնետում հրապարակել է իր լուսանկարները, դառնալով օնլայն հանրաճանաչ, քանի որ ֆիզիկապես նման էր դերասանուհի Չոն Ջի Հյոնին։ 2003 թ. նա նկարահանվում է «Պատի շշուկը 3» սարսափ ֆիլմում։

2011 թվականի դեկտեմբեր 16-ին Պակ Հան Բյոլը հանդիպում է ունեցել ռեստորանում իր կյանքի մասին գիրք հրապարակելու համար՝ «Park Han Byul’s Tip Story»:

2002 թվականից, նա հանդիպում է YG Entertainment ընկերության անդամներից Սևենի հետ (Se7en): 2011 թվականին տված հարցազրույցում, նա նշել է, որ նրանք ամուսնանալու են։ Բայց դա տեղի կունենա միայն այն ժամանակ, երբ Սևենը վերադառնա բանակից։ 2014 թվականին Նա սկսել է հանդիպել «Օրինակելի դուստր Հա Նա» դորամայի իր խաղընկերոջ հետ։

## Ֆիլմագրություն

## Ծանոթագրություններ

Կատեգորիա:Հարավկորեացի դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Շունը (նկար, Գոյա)

«Շուն» Ֆրանցիսկո Գոյայի «Մռայլ նկարներ»-ից մեկը, որը ստեղծվել է 1819-1823 թվականներին։ Այս ստեղծագործությունը հայտնի է նաև «Խեղդվող շունը» և «Շան գլուխը» անուններով։

Այս անավարտ պատկերը, «Խուլի տան» երկրորդ հարկի որմնանկարներից մեկն է, որտեղ Գոյան ապրել է 1819 թվականից։ Շան գլուխը կամ հայտնվում է լանջի տակից կամ դուրս է գալիս ջրից։ Շունը նայում է վերև խորաթափանց, գրեթե մարդկային հայացքով, անհանգստություն առաջացնելով դատարկ տարածության մեջ։ Պատկերն անջնջելի տպավորություն է թողնում դիտորդի վրա։ «Շուն» ստեղծագործությունը հիշեցնում է Գասպար Դավիթ Ֆրիդրիխի «Վանահայրը ծովի մոտ» ստեղծագործությունը, ստեղծված «Շուն» որմնանկարից ավելի քան 10 տարի առաջ։ Սակայն եթե Ֆրիդրիխը բնապատկերը ավելի պարզ ընկալելի է , ապա Գոյայի  ստեղծագործության հորինվածքը հեռու է ավանդականից։ Գոյան նկարի միջավայրը հասցնում է պարզագույնի։ «Խեղդվող շունը» ոգեշնչման աղբյուր է եղել շատ նկարիչների համար։ Այսպես Գոյան իր ազդեցությունն է թողել Պյեր Բոննարի «Կարմիր վանդակավոր սփռոց»-ի (1910 թվականին) և Անտոնիո Սաուրի «Գոյի երևակայական նկար»-ի (1966 թ.) վրա։

## Ծանոթագրություններ

Կատեգորիա:1819 նկարներ
Կատեգորիա:Ֆրանցիսկո Գոյայի նկարներ
Կատեգորիա:Պրադո թանգարանի նկարներ
Կատեգորիա:Իսպանիայի արվեստ
Հան Չե Յոնգ

**Հան Չե Յոնգ, ** իրական անունը՝ Կիմ Ջիյոն (), Հարավային Կորեայի դերասանուհի։

## Կենսագրություն
Կիմ Ջիյոնը ծնվել է 1980 թվականի սեպտեմբերի 13-ին Դեգուում (Հարավային Կորեա), ծնվելուց հետո նրա ընտանիքը տեղափոխվել է ԱՄՆ, նա մեծացել է Չիկագոյում (Իլինոյս նահանգ)։ Նա ավարտել է «Adlai E. Stevenson High School» և «Dongguk University»:

Կորեա կատարած ուղևորություններից մեկի ժամանակ նա հանդիպում է կորեացի հայտնի կատակերգու դերասանի հետ, ով առաջարկում է նրան զբաղվել դերասանությամբ։

## Կարիերա
Հանը կինոյում սկսել է նկարահանվել 2000 թվականից մինչև հիմա նկարահանվել է ավելի քան 20 ֆիլմերում և հեռուստասերիալներում։ Չե Հյոնի ամենահայտնի դերերից մեկը հանդիսանում է Մին Սո Հյոն Տղաներ՝ ծաղիկներից գեղեցիկ հեռուստասերիայում։

## Անձնական կյանք
2007 թվականի հունիսի 2-ին Հանն ամուսնանում է ֆինանսիստի մասնագիտությամբ Չոյ Դոնջունի հետ։ 2013 թվականի մարտի 5-ին հայտնի դարձավ, որ Չե Հյոն 11 շաբաթական հղի է։

2013 թվականի օգոստոսի 28-ին Հան Չե Յոնգը լույս աշխարհ է բերում առողջ տղա երեխա։

## Ծանոթագրություններ

Կատեգորիա:Բեմական կեղծանուններ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Ձեռես Գնթունի

**Ձեռես Գնթունի** (ծննդյան և մահվան թթ. անհայտ, մ.թ.ա. 3-րդ դար), Մեծ Հայքի արքունի զգեստավորման գործակալության նախարար, Գնթունիների նախարարական տոհմից։ Ըստ Մովսես Խորենացու, Գնթունիների նախարարությունը հաստատել է Հայոց ավանդական թագավոր Վաղարշակ Արշակունին՝ Մեծ Հայքում բնակված քանանական ցեղի սերնդից, Ձեռես իշխանին կարգելով արքունիքի զգեստավորման գործակալության նախարար։

## Անվան ստուգաբանություն
Նոր Հայկազյան բառարանում Ձեռեսը համարվում է հասարակ անուն՝ «ձեռնոց» նշանակությամբ. ուրիշները կարծում են, որ այն արական անձնանուն է։

## Հիշատակություններ
* «Եւ զգեցուցանողս իւր զՁեռէս ի զաւակաց Քանանացւոց, անուն կոչէ ազգին Գնթունիս» - Մովսես Խորենացի «Հայոց պատմություն», գիրք Բ, գլուխ Է
* «Կարգէ ընդ սմա զՁեռէս ի զաւակէ Քանանացւոց ի զեղէն Գնթունեաց զգեցուցանողս ինքեան և դնէ ի վերայ արքունի հանդերձիցն» - Ստեփանոս Օրբելյան «Հայոց պատմություն», գ.
* «Եւ զգեցուցանողս զՁեռէս ի զաւակէ Քանանացւոց և Քանիդայ» - Ստեփանոս Տարոնեցի Ասողիկ «Տիեզերական պատմություն», Ա. ե. 
* «Ձեռես» - Սամուել Անեցի «Ժամանակագրություն», 48

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. էջ 112

Կատեգորիա:Արքունի զգեստավորման նախարարներ
Կատեգորիա:Գնթունիներ
Կատեգորիա:Մեծ Հայքի արքունիքի զվեստավորման նախարարություն
Մեհդի Ախավան-Սալես

**Մեհդի Ախավան-Սալես** (, ), պարսիկ բանաստեղծ։

Ծնվել է Իրանի Մաշհադ քաղաքում։ Նրան մեծ հռչակ բերեցին` 1951 թվականին հրատարակած «Արղանուն», «Ձմեռ» բանաստեղծությունների ժողովածունները։ Այնուհետ մեկը մյուսի ետևից լույս տեսան նրա «Շահնամեի ավարտը», «Որս», «Աշունը բանտում», «Լավագույն հույսը» և այլ ժողովածուներ, որոնք նրա տեղը ընդմիշտ ամրագրեցին Իրանական ժամանակակից պոեզիայում։ Վախճանվել է Թեհրանում։

## Մեհդի Ախավան-Սալեսը հայերեն
* Ձմեռ; Քաթիբե; Իմ այգին։ Ոսկե գմբեթ (ժամանակակից իրանական պոեզիա), Ե., Հայաստան, 2004, էջ 86-91։ Պարսկերենից թարգմ.՝ Էդուարդ Հախվերդյան։

## Ծանոթագրություններ

Կատեգորիա:Պարսիկ բանաստեղծներ
Կատեգորիա:20-րդ դարի բանաստեղծներ
Կատեգորիա:20-րդ դարի տղամարդ գրողներ
Կատեգորիա:Պարսիկ գրողներ
Մատթեոս Այվատյան

**Մատթեոս Այվատյան Մկըրի** (1830, գ. Մունճուսուն, Կեսարիա - 1876, դեկտեմբերի 15, Կ. Պոլիս), հայ բանասեր, հրապարակախոս, խմբագիր։

## Կենսագրություն
Նախնական կրթությունն ստացել է ծննդավայրում, ապա տեղափոխվել է Պոլիս, սովորել Սահակյան վարժարանում։ Զբաղվել է ուսուցչությամբ,
միաժամանակ հրապարակախոսական հոդվածներով աշխատակցել է «Մասիս» թերթին։ 1860-ական թվականների սկզբներից հարել է Հարություն Սվաճյանի «Մեղվին»։ Անձնական գրագրություն և ծանոթություն է ունեցել Միքայել Նալբանդյանի հետ։ Պոլսից Փարիզ նյութեր է ուղարկել նրան, որոնք օգտագործվել են «Երկու տող» գրքում։ «Մեղվում» հանդես է եկել Նալբանդյանի քաղաքական հայացքների պաշտպանությամբ։ 1869 թվականին դարձել է «Մանզումեի էֆքյար» հայատառ թուրքերեն թերթի օգնական խմբագիրը։ Նույն տարում հիմնել է «Արարատ» թերթը։ Սուլթանական կառավարության դեմ այդ թերթում գրած մի հոդվածի համար ենթարկվել է գազանային ծեծի ու խոշտանգումների և մահացել է մի քանի օր տառապելուց հետո։ Առանձին գրքերով հրատարակած աշխատություններն են. «Հայ եկեղեցին և ամերիկացի քարոզիչը» (Կ. Պոլիս, 1860), «Առաջնորդ քերականության հայերեն լեզվի» (1863)։

Աշխատակցել է բազմաթիվ թերթերի, օգտագործել է Ա., Մ. Ավատ, Զգոն, Մ. Ա., Մ. Մ. Ա. ծածկանունները։

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Հայ բանասերներ
Կատեգորիա:Հայ խմբագիրներ
Կատեգորիա:Հայ հրապարակախոսներ
Զորգեի փողոց (Դոնի Ռոստով)

**Զորգեի փողոց** (), փողոց Ռուսաստանի Դաշնության Դոնի Ռոստով քաղաքի Խորհրդային շրջանի տարածքում։ Սկսվում է Կոմունիստիչեսկի պողոտայից և ավարտվում Երյոմենկոյի փողոցի հետ խաչմերուկում։ Փողոցի ուղղությունը հարավից դեպի հյուսիս է, Սոդրուժեստվոյի փողոցին զուգահեռ։ Երթևեկելի մասի շերտերի քանակը տատանվում է երկուսից չորսի սահմաններում։

## Անվանում
Փողոցն իր անվանումը ստացել է ի պատիվ Երկրորդ համաշխարհային պատերազմի տարիների խորհրդային հայտնի հետախույզ, Խորհրդային Միության հերոս (1964 թվական, հետմահու) Ռիխարդ Զորգեի (1895-1944)։ Զորգեն համարվում է XX դարի աշխարհի մեծագույն հետախույզներից մեկը։

## Տրանսպորտ
Զորգեի փողոցը Արևմտյան բնակելի զանգվածի գլխավոր մայրուղին է։ Այստեղ կազմակերպված է թիվ 26, 67, 71, 94, 96 ավտոբուսների, ինչպես նաև մեծ թվով երթուղային տաքսիների երթևեկությունը։

## Կառուցապատում
Փողոցի զույգ կողմում հիմնականում տարբեր հարկայնության բնակելի շենքեր են, ներառյալ` Հարավային դաշնային համալսարանի հանրակացարանները, կան նաև հասարակական-կենցաղային նշանակության շենքեր։ Փողոցի կենտ կողմում, բացի բնակելի շենքերից, գտնվում են` Պլևեն քաղաքի անվան զբոսայգին, Հարավային դաշնային համալսարանի ֆակուլտետները, Պրիվոզ շուկան,  համալսարանի ուսանողական ավանի նորակառույց շենքերը, «Տալեր» առևտրի կենտրոնը։

## Ուշագրավ օբյեկտներ
* Խորհրդային շրջանի վարչակազմի նստավայրը
* Բուլղարիայի Պլևեն քաղաքի անվան զբոսայգին
* Հարավային դաշնային համալսարանի ֆակուլտետների մի մասը և ուսանողական ավանը

## Ծանոթագրություններ

Կատեգորիա:Դոնի Ռոստովի փողոցներ
Ժիվկո Չինգո

**Ժիվկո Չինգո** (, ), մակեդոնացի արձակագիր, լրագրող, դրամատուրգ։

Ժիվկո Չինգոն ծնվել է 1936 թվականին Օխրիդից ոչ հեռու Վելգոշտի գյուղում։ Գրականություն է ուսումնասիրել Սկոպյեի Սուրբ Կյուրեղ և Մեթոդիոսի համալսարանում։ Աշխատել է որպես լրագրող և Մակեդոնիայի ազգային թատրոնում՝ ռեժիսոր։

1957 թվականին հրատարակվել են նրա առաջին պատմվածքները, որոնք հետագայում լույս տեսան առանձին ժողովածուներով՝ «Պասկվելիա» (1962) և «Նոր Պասկվելիա» (1965):

1966 թվականին լույս է տեսել Չինգոյի «Արծաթե ձյուն» վիպակը, 1970 թվականին՝ «Հրդեհ» պատմվածքների գիրքը, իսկ 1971 թվականին՝ «Մեծ ջուր» վեպը։

## Ժիվկո Չինգոն հայերեն
* Լեգենդ պասկվելացի տղաների մասին։ Մակեդոնական պատմվածք, Ե., «Սովետական գրող», 1979, էջ 150-157։ Թարգմ.՝ Գ. Հովսեփյան։

## Ստեղծագործություններ
* «Пасквелија» (1961)
* «Семејството Огулиновци» (1965)
* «Нова Пасквелија» (1965)
* «Сребрени снегови» (1966)
* «Пожар» (1970)
* «Големата вода» (1971)
* «Жед» (1971)
* «Поле» (1971)
* «Образов» (1973)
* «Ѕидот, водата» (1976)
* «Вљубениот дух» (1976)
* «Кенгурски скок» (1979)
* «Макавејските празници» (1982)
* «Накусо» (1984)
* «Пчеларник» (1988)
* «Гроб за душата» (1989)
* «Бабаџан» (1989)
* «Бунило» (1989)

## Ծանոթագրություններ

Կատեգորիա:Մակեդոնացի արձակագիրներ
Կատեգորիա:Մակեդոնացի դրամատուրգներ
Կատեգորիա:Մակեդոնացի լրագրողներ
Կատեգորիա:Սկոպիեի համալսարանի շրջանավարտներ‏
Կատեգորիա:20-րդ դարի տղամարդ գրողներ
Կատեգորիա:20-րդ դարի լրագրողներ
Լիա Ստուրուա

**Լիա Ստուրուա** (, ), վրացի բանաստեղծ, արձակագիր, գրականագետ։

Ծնվել է Թբիլիսիում։ Ավարտել է Թբիլիսիի պետական համալսարանի վրաց բանասիրության ֆակուլտետը, այնուհետև՝ ասպիրանտուրան։ 1974 թվականին պաշտպանել է գիտական ատենախոսություն՝ «Գույնի գեղարվեստական գործառույթը Գ. Տաբիձեի պոեզիայում»։ Երկար տարիներ դասախոսել է Թբիլիսիի համալսարանում, զուգահեռաբար ավագ գիտաշխատող է եղել Թբիլիսիի Շ. Ռուսթավելու անվան գրական ինստիտուտում։ Գալակտիոն Տաբիձեի թանգարանում գրական խորհրդական է։ Բազմաթիվ գրքերի հեղինակ է։ Թարգմանվել է գերմաներեն, ֆրանսերեն, անգլերեն, ֆիններեն։ 1997 թվականին նորվեգական հեռուստաընկերաթյունը նկարահանել է ֆիլմ Լիա Ստուրուայի (Յունա Մորիցի հետ) մասին։

## Լիա Ստուրուան հայերեն
* Բորժոմիի կարոտը; «Հայացքով կվազեմ ես քո հետևից...»; «Երեխաների թուշիկներն են ընկնում...»: «Կամուրջ», 2010-2012, էջ 348-350։ Վրացերենից թարգմ.՝ Անահիտ Բոստանջյան։

## Ծանոթագրություններ

Կատեգորիա:Վրացի բանաստեղծներ
Կատեգորիա:Վրացի արձակագիրներ
Կատեգորիա:Վրացի գրականագետներ
Կատեգորիա:Թբիլիսիի պետական համալսարանի շրջանավարտներ
Փրիդոն Խալվաշի

**Փրիդոն Խալվաշի** (, ), վրացի բանաստեղծ, արձակագիր, Շոթա Ռուսթավելու և Մեմեդ Աբաշիձեի մրցանակների դափնեկիր։

Ծնվել է Աջարիայում Քեդայի շրջանի Գեգելիձեեբի գյուղում։ Ավարտել է Բաթումիի մանկավարժական ինստիտուտը, Մոսկվայի Մ. Գորկու անվան համաշխարհային գրականության ինստիտուտի գրական բարձրագույն դասընթացները։ Ծավալել է նաև քաղաքական-հասարակական գործունեության՝ եղել է Աջարիայի Գերագույն խորհրդի նախագահության նախագահը, Վրաստանի խորհրդարանի պատգամավոր։

Բազմաթիվ գրքերի հեղինակ է, թարգմանվել է աշխարհի տարբեր լեզուներով, այդ թվամ հայերեն։

## Ֆրիդոն Խալվաշին հայերեն
* Աքաղաղը մեծ քաղաքում; Մանկության ծառը; «Արվեստները օրենքների չեն ենթարկվում...»; «Ոչ թե քեֆին, այլ ցավին է երգն անհրաժեշտ...»; «Փոքրիկ երկիր, փոքրիկ արև, փոքրիկ լուսին...»; «Այգում ծաղիկն է ինձ նայում թովիչ...»; «Լավ գրքեր շատ կան, դու հարցդ ասա...»; «Արևմտյան Վրաստանի մի հին գյուղի հին օջախում...»; «Երբ գրիչս թաթախում եմ թանաքի մեջ գիշերվա»։ Վրաց ժամանակակից պոեզիա, Ե., ՀԳՄ հրատ., 2007, էջ 21-23։ Թարգմ.՝ Համլետ Կարճիկյան։
* Իլյան; Աջարային; Ես չեմ լինի քո հյուրը, Թբիլիսի; Աստված ոչ անի; Ճամփաներ; Ճորոխի սրտի գաղտնիքը։ «Կամուրջ», 2009, էջ 363-366։ Թարգմ.՝ Արա Արթյան։

## Ծանոթագրություններ

Կատեգորիա:Վրացի բանաստեղծներ
Կատեգորիա:Վրացի արձակագիրներ
Կատեգորիա:Բաթումիի մանկավարժական ինստիտուտի շրջանավարտներ
Կատեգորիա:Պատվո շքանշանի ասպետներ (Վրաստան)
Ադրբեջանի զորավարժություններ, 2017

**Ադրբեջանի զորավարժություններ, 2017**, Ադրբեջանի հանրապետությունում կայացած ռազմավարական հրամանատարաշտաբային զորավարժություններ, որը մեկնարկել է 2017 թվականի ապրիլի 16-ին։ Զորավարժությանը ներգրավել է 30 հազար անձնակազմ, 250-ից ավել տանկ և այլ զրահատեխնիկա, ավիացիա և այլ սպառազինություն, 25 միավոր ավիացիոն տեխնիկա 200 միավոր հրթիռահրետանային միջոցներ, հետախուզության ռադիոէլեկտրոնային միջոցներ և անօդաչու թռչող սարքեր։

Զորավարժությունն ավարտվել է ապրիլի 21-ը։

## Մինչև զորավարժություն
Ըստ Ադրբեջանի պաշտպանության նախարարության պաշտոնական կայքի, զորավարժության նպատակն է ստուգել զորքերի մարտական պատրաստվածությունը, ուժերի և միջոցների կառավարման համակարգը, կազմակերպել զինված ուժերի կառավարումն ու փոխգործակցությունը՝ գործողությունները մոտեցնելով մարտական իրավիճակի պայմաններին։ Նախատեսված է զորավարժություններում խաղարկել բարդ ռելիեֆային պայմաններում զորամիավորումների մարտ մղելու և օպերատիվ գործողությունների սցենարներ։

## Ընթացք
### Խաղարկային իրավիճակներ

## Արձագանքներ
*  - Հայկական կողմը հայտնել է, որ ադրբեջանական բանակի այս զորավարժությունը անցկացվում է միջազգային պայմանավորվածությունների խախտումներով։

## Ծանոթագրություններ

## Արտաքին հղումներ
* Ադրբեջանում լայնածավալ զորավարժություններ են ընթանում

Կատեգորիա:Ադրբեջանի զինված ուժեր
Կատեգորիա:Զորավարժություններ
Բար Ֆոլի Բերժերում (նկար)

**«Բար Ֆոլի Բերժերում»** (), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Հեղինակը կտավը վրձնել է 1882 թվականին։ Յուղաներկով կտավի չափերն են՝ 96 × 130 սմ։ «Բար Ֆոլի Բերժերում» ստեղծագործությունն այսօր պահպանվում և ցուցադրվում է Կուրտոյի արվեստի ինստիտուտում (Լոնդոն, Միացյալ Թագավորություն)։

## Պատմություն
«Ֆոլի Բերժերը» Ֆրանսիայի մայրաքաղաք Փարիզում գտնվող մյուզիք-հոլլ և կաբարե է։ Գտնվում է Ռիշե 32 հասցեում։ 19-րդ դարի վերջին այս հաստատությունը մեծ ճանաչում ուներ։ Էդուրադ Մանեն շատ հաճախ էր այցելում Ֆոլի Բերժեր։ Արդյունքում հենց այստեղ էլ վրձնում է այս ստեղծագործությունը։ «Բար Ֆոլի Բերժերում» կտավը հեղինակի վերջին գործն է, որը ներկայացրեց 1883 թվականին Փարիզի սալոնում։

Մանեն ապագա կտավի ուրվանկարները կատարել է հենց բարում, որը գտնվում էր մյուզիք-հոլլի առաջին հարկում՝ բեմի աջ հատվածում։ Հետո նկարիչը խնդրեց բարմեն Սյուզոնին () և իր ընկերոջը՝ ռազմական նկարիչ Անրի Դյուպրեին () կեցվածք ընդունել իր արվեստանոցում։

Էդուարդ Մանեն հենց սկզբից ցանկանում էր կոմպոզիցիան այնպես կառուցել, որ բարմենն ու այցելուն դեմ դիմաց լինեն մեկմեկու ու տարված զրույցով։ Այդ մասին են վկայում ոչ միայն պահպանված ուրվանկարները, այլև կտավի ռենտգենյան նկարները։ Ավելի ուշ հեղինակը որոշեց կտավը դարձնել առավել բազմանշանակ։

## Նկարագիր
«Բար Ֆոլի Բերժերում» ստեղծագործության հետին պլանում պատկերված է մեծադիր հայելի, որտեղ արտացոլված է մարդկային մեծ բազմություն, որոնք գտնվում են «Ֆոլի Բերժեր» բարում։ Կտավի կենտրոնական հատվածում ՝ վաճառասեղանից անդին, Մանեն նկարել է սեփական մտքերով կլանված բարմենուհուն։ Հեղինակին հաջողվել է աղջկան նկարել անասելի մենության մեջ՝ ուտող, խմող, զրուցող և ծխող մարդկանց շրջապատում, որոնք հետևում են ճոճաձողի վրա գտնվող ակրոբատին. վերջինիս ոտքերը երևում են նկարի վերին ձախ հատվածում։

Եթե նայենք բարի մարմարե սեղանին նկարված ըմպելիքների շշերին, ապա կտեսնենք, որ դրանց արտացոլումը հայելու մեջ չեն համապատասխանում բնօրինակին։ Բարմենուհու արտացոլանքը նույնպես անիրական է։ Վերջինս ուղիղ դիտողին է նայում, մինչդեռ արտացոլանքի մեջ նրա գլուխը հակված է դեպի գլխարկով տղամարդը։ Այս բոլոր անհամապատասխանությունները ստիպում են դիտողին, որպեսզի մտածի՝ Մանեն իրակա՞ն, թե՞ մտացածին աշխարհ է վրձնել։

Նման խաբկանք ստեղծող հայելիներ շատ նկարիչներ են պատկերել իրենց կտավներում, որոնցից առավել նշանակալի են Դիոգո Վելասկեսի «Լաս Մենինաս» և Յան վան Էյքի «Առնոլֆինի ամուսինների դիմանկարը» կտավները։

## Հետաքրքիր փաստեր
* Նկարի ստեղծման թվականն ու ստորագրությունը Էդուարդ Մանեն թողել է բարի սեղանի վրայի խմիչքներից մեկի շշի պիտակին, որը կտավի ներքևի ձախ անկյունում է։

## Ծանոթագրություններ

## Գրականություն
* 
* 

## Արտաքին հղումներ

* Higher resolution version of the painting 
* 11109, 739736, 00.html The Guardian

Կատեգորիա:1882 նկարներ
Կատեգորիա:Իմպրեսիոնիզմ
Կատեգորիա:Կուրտոյի արվեստի ինստիտուտի նկարներ
Կատեգորիա:Ֆրանսիայի արվեստ
«Ռեննտիր» օպերացիա

**Օպերացիա «Ռենտիր»** (  - «հյուսիսային եղջերու»)՝  Երկրորդ համաշխարհային պատերազմի ժամանակ գերմանական գործողություն, որի ընթացքում  ֆաշիստական «Նորվեգիա» բանակը  ներխուժել է Պետսամո շրջանը նիկելի հանքերը գրավելու  և  բոլոր ուղղություններով ֆինական զորքերի հետ պաշտպանություն իրականացնելու մտադրությամբ։

## Նկարագրություն
Գործողության պլանավորումը սկսվեց  1940 թվականի օգոստոսի 13-ին, գերմանացիների կողմից Նորվեգիայի օկուպացումից  անմիջապես հետո և ավարտվեց նույն տարվա հոկտեմբերին։ Ծրագիրը ենթադրում  էր, որ ֆաշիստական բանակի երկու ստորաբաժանումները՝ «Նորվեգիա»   կզբաղեցնեն  ֆինական Պետսամո տարածաշրջանը և կկանխեն Խորհրդային Միության կողմից  ռազմավարական կարևոր նշանակաություն ունեցող գերմանական արդյունաբերական հանքահորերի գրավումը։

Գործողությունը իրականացվել  է որպես  Բարբարոսա ռազմական գործողության մի մաս։ Սկսվել է 1941 թվականի  հունիսի 22-ին, ընթացել է հաջողությամբ.  գերմանիական 2-րդ լեռնահրաձգային դիվիզիան տարածք են զբաղեցրել Լիինախամարիի շուրջ, իսկ 3-րդ լեռնահրաձգային դիվիզիան գրավել է Լուոստարին, ինչպես նաև գրավել է Պետսամոյում Խորհրդային Միության  հյուպատոսության անձնակազմը։

Ծրագրի իրականացումը շարունակվել է  «Պլատֆինկուս» ( - «պլատինե աղվես») գործողությամբ, որը ենթադրում էր այդ երկու ստորաբաժանումների հարձակումը  Մուրմանսկի վրա։

## Ծանոթագրություններ

Կատեգորիա:Գերմանիայի ճակատամարտեր
Դավիթ Շեմոքմեդելի

**Դավիթ Շեմոքմեդելի** (, իսկական ազգանունը՝ Տակիձե, ), վրացի բանաստեղծ, արձակագիր, հրապարակախոս։

Ծնվել է 1953 թվականին, Վրաստանի Օզուրգեթի շրջանի Շեմոքմեդի գյուղում։ Այստեղից էլ նրա գրական անունը։

«Դավիթի» հրատարակչության տնօրենն է, Վրաստանի գրողների միության փոխնախագահը, Ռուսթավելու ընկերության նախագահը, Դավիթ Աղմաշենեբելու, Գալակտիոն Տաբիձեի, Նիկո Լորթքիփանիձեի և Մաչաբալու անվան մրցանակների դափնեկիր է, Վրաց մշակույթի դեսպան։ Հեղինակ է մեկ տասնյակից ավելի բանաստեղծական և արձակ ժողովածուների։ Թարգմանվել է բազմաթիվ լեզուներով, այդ թվում՝ հայերեն։

## Դավիթ Շեմոքմեդելին հայերեն
* Պատմություն Ծտի և Գայլի մասին։ «Կամուրջ», 2010-2012, էջ 366-368։ Վրացերենից թարգմ.՝ Անահիտ Անի Բոստանջյան։

## Ծանոթագրություններ

Կատեգորիա:Վրացի բանաստեղծներ
Կատեգորիա:Վրացի արձակագիրներ
Կատեգորիա:Վրացի հրապարակախոսներ
Կատեգորիա:Վրացի հրատարակիչներ
Էնգելբերտ Դոլֆուս

**Էնգելբերտ Դոլֆուս** (, ), ավստրիացի պետական և քաղաքական գործիչ, քրիստոնեա-սոցիալական կուսակցության առաջնորդ։

1932-1934 թվականներին զբաղեցրել է Ավստրիայի կանցլերի պաշտոնը։ Համարվում է ավստրոֆաշիզմի գլխավոր հիմնադիրը։

## Կենսագրություն
Էնգելբերտ Դոլֆուսը ծնվել է 1892 թվականի հոկտեմբերի 14-ին Ավստրո-Հունգարիայի Թեքսինգթալ կոմունայում։ Սովորել է Վիեննայի համալսարանում։

Իր քաղաքական կարիերան սկսել է 1927 թվականին, որպես Ստորին Ավստրիայի ագարակատերերի միության քարտուղար։ 1927 թվականին հիմնադրել է Ստորին Ավստրիայի գյուղատնտեսական պալատը։

1931 թվականին Դոլֆուսը դարձել է Ավստրիայի երկաթուղային ցանցի և ապա գյուղատնտեսության նախարարը։

### Դոլֆուսի դիկտատուրա
1932 թվականի մայիսի 13-ին Էնգելբերտ Դոլֆուսն ընտրվել է Ավստրիայի կանցլեր և արտգործնախարար։ Նա ակտիվորեն դիմակայել է Գերմանիայի ֆյուրեր Ադոլֆ Հիտլերի կողմից խրախուսվող Անշլյուսի գործողության իրագործմանը։ Դոլֆուսը սկսկում է աջակցել Իտալիայում ընթացող հակաֆաշիստական և հակահիտլերյան շարժումներին։ Շուտով Դոլֆուսը համաձայնագիր է կնքում Իտալիայի վարչապետ Բենիտո Մուսոլինիի հետ։ Իտալացի պետական գործիչն իր հերթին խոստանում է Էնգելբերտին պահպաբել Ավստրիայի անկախությունը։

1933 թվականին Դոլֆուսն արգելում է նացիստների գործունեությունն Ավստրիայի տարածքում։ Մուսոլինիի հետ կնքած դաշինքից հետո Դոլֆուսը ստիպված է լինում դադարեցնել նացիստների ներթափանցման արգելքը երկրում։

Այսպիսով Էնգելբերտ Դոլֆուսը երկրում ստեղծում է ավտորիտար ռեժիմ, որը շուտով հայտնի է դառնում ավստրոֆաշիզմ անվանումով։ 1929-1933 թվականների համաշխարհային տնտեսական ճգնաժամի հետևանքով Ավստրիայի քաղաքներում տիրում էր չքավորություն։ 1934 թվականի փետրվարի 12-ին Ավստրիայի անարխիստներն ու սոցիալիստները Լինցում, ապա նաև Վիեննայում և մյուս ավստրիական քաղաքներում կազմակերպում են ապստամբություններ։

Նույն օրը կառավարական զորքերը մտել են քաղաք և զենք կիրառել՝ Վիեննայում հավաքված ապստամբների ամբոխը ցրելու նպատակով։ Սակայն տեղի է ունեցել քաշքշուկ և սպանվել է առնվազն 1000 մարդ։ Ապստամբությունն արյան մեջ խեղդելուց հետո Դոլֆուսը երկրում գործող միակ կուսակցությունը՝ Ավստրիայի քրիստոնեա-սոցիալական կուսակցությունը վերանվանում է՝ դարձնելով «Հայրենիքի ճակատ»։ Էնգելբերտն այս քայլով նպատակ ուներ մեկ դրոշի տակ համախմբել բոլոր «հավատարիմ ավստրիացին»։ Մահացել է 1934 թվականին Վիեննայում։

## Տես նաև
* Բենիտո Մուսոլինի

## Ծանոթագրություններ

Կատեգորիա:Ավստրիայի քաղաքական գործիչներ
Կատեգորիա:Ավստրիացի դիվանագետներ
Կատեգորիա:Ֆաշիստ առաջնորդներ
Կատեգորիա:Վիեննայի համալսարանի շրջանավարտներ
Կատեգորիա:Հրաձգային զենքից մահացածներ
Կատեգորիա:Ավստրիացի հակակոմունիստներ
Կատեգորիա:Սպանված քաղաքական գործիչներ
Կատեգորիա:Հումբոլդտի համալսարանի շրջանավարտներ
Մաքսիմ Կարպովիչ

**Մաքսիմ Պետրովիչ Կարպովիչ** (, ), բելառուս ֆուտբոլիստ, կիսապաշտպան։

## Կենսագրություն
Վիտեբսկ ակումբի սան է։ Բելառուսի առաջնությունում խաղացել է «Սլավիա» (Մոզիր), «Նաֆտան», «Սավիտ», «Դնեպր» (Արմավիր),«Տորպեդո-ԲԵԼԱԶ», «Բելշինա» և «Գրանիտ» (Մակիշեվիչ) ակումբներում։

2011 թվականի գարնանը նա տեղափոխվել է Ուկրաինայի հավաքական՝ «Վորսկլա» (Պոլտավա) ակումբ։ Պրեմիեր լիգայի 11-րդ տուրիում խաղացել է երեք հանդիպում։ Ցանկանալով ունենալ մշտական խաղային պրակտիկա՝նա խնդրել էմարզչին, որ իրեն տան ազատ գործակալի կարգավիճակ։ Մարզիչը և ակումբը տվել են իրենց համաձայնությունները։

2014 թվականին խաղացել է «Վիտեբսկ» ակումբում։

## Ծանոթագրություններ

## Արտաքին հղումներ
*  *Тeams.by* կայքում
*  *Goals.by* կայքում
*  на сайте *Рressball.by*
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Վորսկլայի ֆուտբոլիստներ
Դմիտրի Իգնատենկո

**Դմիտրի Ալեկսանդրովիչ Իգնատենկո** (, ), բելառուս  պաշտպան, «Գոմել» ակումբի պաշտպան։
## կարիերա

### Ակումբային

Կարիերան սկսել է «Գոմելի»  կազմում, 2013 թվականի խաղում երկրորդ կազմում։  2014 թվական  հուլիսի 13-ին նորամուտը նշեց «Գոմելի» հիմնական կազմում   «Նաֆտանա» ակումբի դեմ խաղում, փոխարինման դուրս գալով խաղի  89-րդ րոպեին։ Մրցաշրջանի  վերջում նա սկսել է մշտապես ընդգրկվել էիմի հինական կազմում՝  որպես կենտրոնական պաշտպան։  2014 թվականի դեկտեմբերին նա երկարաձգել է պայմանագիրը՝ «Գոմելի»  ակումբի կազմում։

### Վիճակագրություն

### Միջազգային

Նա խաղացել է Բելառուսի  երիտասարդական հավաքականի (մինչև 19 )։  13, 2014թվականների Օգոստոսին   Նա իր դեբյուտը նշել է Բելառուսի  երիտասարդական հավաքականի կազմում Ուկրաինայի դեմ ընկերական խաղի ժամանակ։

## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ